Atacul cămășilor albe a fost o acțiune eroică defensivă a Regimentului 32 de Infanterie „Mircea" în cadrul Bătăliei de la Mărășești, in timpul Primului Război Mondial. La data de 19 august 1917 (25 iulie stil calendaristic vechi), o zi caniculară, soldații Batalionului 3 al Regimentului 32 au fost surprinși dezbrăcați („în cămăși albe") de un atac surpriză al inamicului. Soldații romani au contra-atacat îmbrăcați sumar, dar echipați regulamentar cu cartușiere, puști și baionete. Inamicul, deși superior ca număr, a fost învins și luat prizonier.